ddrg/super_eurlex huggingface dataset:
Euroopa Liidu Teataja L 035 , 15/02/1995 Lk 0008 - 0008



Komisjoni määrus (EÜ) nr 299/95, 14. veebruar 1995, millega muudetakse määrust (EMÜ) nr 584/75 riisi eksporditoetust käsitleva pakkumistagatise vabastamise tingimuste osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 2. juuni 1976. aasta määrust (EMÜ) nr 1418/76 riisituru ühise korralduse kohta, [1] viimati muudetud määrusega (EÜ) nr 1869/94, [2] eriti selle artiklit 17, ning arvestades, et: komisjoni määruse (EMÜ) nr 584/75 [3] (viimati muudetud määrusega (EMÜ) nr 409/90 [4]) artiklis 2 sätestatakse pakkumiste esitamise viis; seda viisi saaks parandada, rakendades kaasaegseid sidevahendeid; kõnealuse määruse artiklis 7 sätestatakse pakkumistagatise vabastamise tingimused; kui pakkumine võetakse vastu, võib kõnealuse tagatise vabastada süsteemi tõhusust vähendamata, kui edukas pakkuja esitab tõendi ekspordilitsentsi väljaandmiseks nõutava tagatise esitamise kohta; käesoleva määrusega ettenähtud meetmed on kooskõlas teravilja- ja riisituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 584/75 muudetakse järgmiselt. 1. Artiklit 2 muudetakse järgmiselt: a) lõige 1 asendatakse järgmisega: "1. Kirjalikud pakkumised võib anda liikmesriigi pädevale asutusele isiklikult üle või saata kõnealusele asutusele mis tahes kirjaliku elekterside teel."; b) lõige 5 asendatakse järgmisega: "5. Kui pakkumine on esitatud, ei saa seda tagasi võtta." 2. Artikkel 7 asendatakse järgmisega: "Artikkel 7 Pakkumistagatis vabastatakse: a) kui pakkumist ei võeta vastu; b) kui edukas pakkuja on esitanud tõendi komisjoni määruse (EMÜ) nr 891/89 [5] artiklis 12 ettenähtud tagatise esitamise kohta. Kui artikl 2 lõike 3 punktis b nimetatud kohustust ei täideta, pakkumistagatist ei vabastata, välja arvatud vääramatu jõu korral." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel,14. veebruar 1995 Komisjoni nimel komisjoni liige Franz Fischler [1] EÜT L 166, 25.6.1976, lk 1. [2] EÜT L 197, 30.7.1994, lk 7. [3] EÜT L 61, 7.3.1975, lk 25. [4] EÜT L 43, 17.2.1990, lk 21. [5] EÜT L 94, 7.4.1989, lk 13. --------------------------------------------------
Komisjoni määrus (EÜ) nr 2526/95,

27. oktoober 1995,

millega muudetakse määrust (EÜ) nr 1439/95, millega kehtestatakse nõukogu määruse (EMÜ) nr 3013/89 üksikasjalikud rakenduseeskirjad lamba- ja kitselihasektori toodete impordi ja ekspordi osas

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 25. septembri 1989. aasta määrust (EMÜ) nr 3013/89 lamba- ja kitselihaturu ühise korralduse kohta, [1] viimati muudetud määrusega (EÜ) nr 1265/95, [2] eriti selle artikli 9 lõiget 2 ja artikli 12 lõiget 4,

ning arvestades, et:

komisjoni 26. juuni 1995. aasta määrusega (EÜ) nr 1439/95, millega kehtestatakse nõukogu määruse (EMÜ) nr 3013/89 üksikasjalikud rakenduseeskirjad lamba- ja kitselihasektori toodete impordi ja ekspordi osas, [3] viimati muudetud määrusega (EÜ) nr 2461/95, [4] nõutakse lamba- ja kitselihasektori toodete ekspordil litsentsi esitamist; ekspordilitsentside süsteemi osas saadud kogemused on näidanud, et kõnealuse litsentsi esitamine põhjustab ebaproportsionaalse halduskoormuse eelkõige ühendusest eksporditavate väikestekoguste puhul; seepärast on asjakohane kõnealune nõue välja jätta;

määruses (EÜ) nr 1439/95 määratakse samuti kindlaks loetelu ekspordiriikide asutustest, kes on volitatud andma välja päritoludokumente; Poola on muutnud kõnealuste dokumentide väljaandmiseks volitatud asutust alates 15. novembrist 1995; seepärast tuleks kõnealuse määruse I lisa vastavalt muuta;

käesoleva määrusega ettenähtud meetmed on kooskõlas lamba- ja kitselihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 1439/95 muudetakse järgmiselt.

1. Artikkel 3 jäetakse välja.

2. Artikli 19 lõige 4 jäetakse välja.

3. I lisa punkt 11 asendatakse järgmisega:

"Poola; Polski Zwiazek Owezarski".

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 15. novembrist 1995.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 27. oktoober 1995

Komisjoni nimel

komisjoni liige

Franz Fischler

[1] EÜT L 289, 7.10.1989, lk 1.

[2] EÜT L 123, 3.6.1995, lk 1.

[3] EÜT L 143, 27.6.1995, lk 7.

[4] EÜT L 248, 14.10.1995, lk 28.

--------------------------------------------------
Euroopa Liidu Teataja L 127 , 10/06/1995 Lk 0008 - 0008



Komisjoni määrus (EÜ) nr 1319/95, 9. juuni 1995, millega muudetakse määrust (EMÜ) nr 338/92, millega kehtestatakse nõukogu määruse (EMÜ) nr 3763/91 üksikasjalikud rakenduseeskirjad, pidades silmas 8000 tonni suurust ühenduse kvooti AKV riikidest pärit CN-koodi 230230 alla kuuluvate nisukliide importimisel Prantsuse Réunioni departemangu EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 16. detsembri 1991. aasta määrust (EMÜ) nr 3763/91, millega kehtestatakse Prantsuse ülemeredepartemangude kasuks erimeetmed teatavate põllumajandustoodete suhtes, [1] viimati muudetud määrusega (EÜ) nr 3290/94, [2] eriti selle artikli 3 lõiget 5, ning arvestades, et: Uruguay vooru põllumajanduslepingu rakendamine nõuab impordikorra olulisi muudatusi; seepärast tuleb vastavalt kohandada komisjoni määruse (EMÜ) nr 338/92 [3] üksikasjalikke rakenduseeskirju; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 338/92 artikkel 1 asendatakse järgmisega: "Artikkel 1 Käesoleva määrusega kehtestatakse ühenduse aastakvoodi üksikasjalikud rakenduseeskirjad AKV riikidest pärit CN-koodi 230230 alla kuuluvate nisukliide 8000 tonni tollimaksuvabalt importimise kohta Prantsuse Réunioni departemangu vastavalt määruse (EMÜ) nr 3763/91 artikli 3 lõikele 4." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. juulist 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. juuni 1995 Komisjoni nimel komisjoni liige Franz Fischler [1] EÜT L 356, 24.12.1991, lk 1. [2] EÜT L 349, 31.12.1994, lk 105. [3] EÜT L 36, 13.2.1992, lk 16. --------------------------------------------------
Euroopa Liidu Teataja L 131 , 15/06/1995 Lk 0001 - 0002



Nõukogu määrus (EÜ) nr 1347/95, 9. juuni 1995, millega muudetakse määrust (EÜ) nr 603/95 kuivsöödaturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 42 ja 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: määrusega (EÜ) nr 603/95 [4] artiklis 4 sätestati liikmesriikidele igaks majandusaastaks garanteeritud riiklikud kogused, mille jaoks võib anda kuivsööda puhul ettenähtud abi; Austria, Soome ja Rootsi liitumise tõttu on vaja ka nendele liikmesriikidele sätestada garanteeritud riiklikud kogused; teiste liikmesriikide garanteeritud riiklike koguste kehtestamisel võeti arvesse eelkõige komisjonile juulis 1994 kättesaadavaid andmeid 1992/93. ja 1993/94. majandusaasta keskmise saadud kuivsöödatoodangu kohta, mille puhul maksti määruse (EMÜ) nr 1117/78 [5] artikli 5 lõike 2 alusel abi; Austria, Soome ja Rootsi ei saanud sellist abi; nende garanteeritud riiklikud kogused tuleks arvutada 1992. ja 1993. kalendriaasta keskmise kuivsöödatoodangu alusel; määrust (EÜ) nr 603/95 tuleks seetõttu muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 603/95 artikkel 4 asendatakse järgmisega: "Artikkel 4 1. Ühe majandusaasta garanteeritud maksimumkoguseks, mille puhul võib anda artikli 3 lõikes 2 osutatud abi, kehtestatakse 4412400 tonni kunstlikult kuivatatud sööta. 2. Lõikes 1 osutatud garanteeritud maksimumkogus jagatakse liikmesriikide vahel järgmiselt: Garanteeritud riiklik kogus | (tonnides) | Belgia ja Luksemburgi majandusliit | 8000 | Taani | 334000 | Saksamaa | 421000 | Kreeka | 32000 | Hispaania | 1224000 | Prantsusmaa | 1455000 | Iirimaa | 5000 | Itaalia | 523000 | Holland | 285000 | Austria | 4400 | Portugal | 5000 | Soome | 3000 | Rootsi | 11000 | Ühendkuningriik | 102000 | 3. Ühe majandusaasta garanteeritud maksimumkoguseks, mille puhul võib anda artikli 3 lõikes 3 osutatud abi, kehtestatakse 443500 tonni päikesekuiva sööta. 4. Artiklis 3 osutatud garanteeritud maksimumkogus jagatakse liikmesriikide vahel järgmiselt: Garanteeritud riiklik kogus | (tonnides) | Belgia ja Luksemburgi majandusliit | — | Taani | — | Saksamaa | — | Kreeka | 5500 | Hispaania | 101000 | Prantsusmaa | 150000 | Iirimaa | — | Itaalia | 162000 | Holland | — | Austria | — | Portugal | 25000 | Soome | — | Rootsi | — | Ühendkuningriik | —" | Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. aprillist 1995. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 9. juuni 1995 Nõukogu nimel eesistuja F. Bayrou [1] EÜT C 117, 12.5.1995, lk 9. [2] Arvamus on esitatud 19. mail 1995 (Euroopa Ühenduste Teatajas seni avaldamata). [3] Arvamus on esitatud 1. juunil 1995 (Euroopa Ühenduste Teatajas seni avaldamata). [4] EÜT L 63, 21.3.1995, lk 1. [5] EÜT L 142, 30.5.1978, lk 1. --------------------------------------------------
Euroopa Liidu Teataja L 036 , 16/02/1995 Lk 0001 - 0001



Komisjoni määrus (EÜ) nr 306/95, 15. veebruar 1995, millega muudetakse määrust (EMÜ) 3515/92, millega kehtestatakse sekkumisametite poolt kokkuostetud toodete ladustamist ja liikumist käsitleva nõukogu määruse (EMÜ) nr 1055/77 kohaldamise üksikasjalikud ühiseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1977. aasta määrust (EMÜ) nr 1055/77 sekkumisametite poolt kokkuostetud toodete ladustamise ja liikumise kohta, [1] eriti selle artiklit 4, ning arvestades, et: seoses Austria, Soome ja Rootsi ühinemisega on vaja komisjoni määrust (EMÜ) nr 3515/92 [2] keeleliselt kohandada; käesoleva määrusega ettenähtud meetmed on kooskõlas kõigi asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 3515/92 muudetakse järgmiselt. 1. Artikli 2 teisele lõigule lisatakse järgmised kanded: "— Interventionsprodukter som innehas av … (interventionsorganets namn och adress) för lagring i … (berört land och adress till det tilltänkta lagringsstället). Tillämpning av artikel 2 första strecksatsen i förordning (EEG) nr 1055/77 — Interventiotuotteita, jotka ovat … (interventioelimen nimi ja osoite) hallussa ja jotka on tarkoitus varastoida … (kyseessä olevan maan ja ehdotetun varastointipaikan osoite). Asetuksen (ETY) N:o 1055/77 2 artiklan ensimmäisen luetelmakohdan mukainen soveltaminen.". 2. Artikli 5 esimesele lõigule lisatakse järgmised kanded: "— Interventionsprodukter — överföringsförfarande, — Interventiotuotteita — siirtotoimi". Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. veebruar 1995 Komisjoni nimel komisjoni liige Franz Fischler [1] EÜT L 128, 24.5.1977, lk 1. [2] EÜT L 355, 5.12.1992, lk 15. --------------------------------------------------
Euroopa Liidu Teataja L 156 , 07/07/1995 Lk 0003 - 0004



Nõukogu määrus (EÜ) nr 1644/95, 29. juuni 1995, millega nähakse ette CN-koodide 48010010 ja 48010090 alla kuuluva rullides või lehtedena oleva ajalehepaberi suhtes kohaldatavad ühepoolsed tollimaksumäärad seoses Austria, Soome ja Rootsi ühinemisega EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: 1994. aasta ühinemisakti artikli 2 kohaselt on Austria, Soome ja Rootsi kohaldanud ühist tollitariifistikku alates 1. jaanuarist 1995; nõukogu andis oma 8. veebruari 1995. koosolekul loa alustada 1994. aasta üldise tolli- ja kaubanduskokkuleppe (GATT 1994) XXIV artikli lõike 6 alusel läbirääkimisi, et leida lahendus olukordadele, kus ühise tollitariifistiku kasutamine uutes liikmesriikides toob kaasa neile eelnevalt antud tariifsete soodustuste muutmise või tühistamise; ühise tollitariifistiku kasutamine uutes liikmesriikides on kaasa toonud mõnede imporditollimaksude vähendamise ja mõnede muude tollimaksude suurendamise; kuni ühenduse ja kolmandate riikide vahelise üldlepingu sõlmimiseni on asjakohane kohaldada autonoomseid meetmeid, mis võimaldavad leevendada ühenduse laienemisest tulenevat negatiivset mõju kolmandate riikide ekspordile; kohaldatavad meetmed ei mõjuta GATT 1994 XXIV artikli lõike 6 alusel toimuvate läbirääkimiste tulemusi ega ühenduse kavatsust sõlmida leping, milles võetakse arvesse laienemise üldist mõju kolmandate riikidega kauplemisele; sellega seoses on asjakohane kiirendada ühepoolselt CN-koodide 48010010 ja 48010090 alla kuuluva rullides või lehtedena oleva ajalehepaberi suhtes juba ettenähtud tollimaksude vähendamist 0 %ni, ON VASTU VÕTNUD KÄESOLEVA MÄÄRUSE: Artikkel 1 CN-koodide 48010010 ja 48010090 alla kuuluva rullides või lehtedena oleva ajalehepaberi suhtes kohaldatavad tollimaksumäärad on kehtestatud lisas. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Artikkel 3 Käesolevas määruses sätestatud ühepoolseid tollimaksumäärasid kohaldatakse seni, kuni nõukogu otsustab kvalifitseeritud häälteenamusega, et GATT 1994 XXIV artikli lõike 6 alusel toimuvad läbirääkimised Kanadaga on lõpetatud. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 29. juuni 1995 Nõukogu nimel eesistuja J. Barrot -------------------------------------------------- LISA CN-kood | Iseloomustus | Kohaldatavad ühepoolsed tollimaksumäärad | 1995 | 1.1.1996 | 1.1.1997 | 1.1.1998 | 1.1.1999 | 1.1.2000 | 1.1.2001 | 1.1.2002 | 48010010 | Grupi 48 lisamärkuses 1 nimetatud ajalehepaber, rullides või lehtedena | 4,5 % | 4,5 % | 4,0 % | 3,5 % | 2,5 % | 1,5 % | 0,5 % | 0,0 % | 48010090 | Ajalehepaber, rullides või lehtedena, v.a grupi 48 lisamärkuses 1 nimetatud ajalehepaber | 6,5 % | 5,5 % | 4,5 % | --------------------------------------------------
Euroopa Liidu Teataja L 073 , 01/04/1995 Lk 0066 - 0066



Komisjoni määrus (EÜ) nr 737/95, 30. märts 1995, liikmesriigi lipu all sõitvate laevade süvalestapüügi lõpetamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. oktoobri 1993. aasta määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, [1] eriti selle artikli 21 lõiget 3, ning arvestades, et: nõukogu 20. detsembri 1994. aasta määrusega (EÜ) nr 3377/94 (teatavate kuni 31. märtsini 1995 kehtivate püügikvootide jagamise kohta liikmesriikide vahel, kelle laevad kalastavad Norra majandusvööndis ning Jan Mayeni ümbruse kalastusvööndis), [2] nähakse ette süvalestapüügi kvoodid 1995. aastaks; tagamaks kvootidega reguleeritavate kalavarude koguselisi piiranguid käsitlevate sätete täitmist, peab komisjon kindlaks määrama kuupäeva, millest alates loetakse kvoot liikmesriigi lipu all sõitvate kalalaevade saakide põhjal ammendatuks; komisjonile edastatud info põhjal on liikmesriigi lipu all sõitvate või liikmesriigis registreeritud laevade ICES rajoonide I ja IIa ja IIb vetes (Norra vetes põhja pool 62o põhjalaiust) süvalestapüügi 1995. aastaks määratud kvoot täidetud, ON VASTU VÕTNUD KÄESOLEVA MÄÄRUSE: Artikkel 1 Liikmesriigi lipu all sõitvate või liikmesriigis registreeritud kalalaevade ICES rajoonide I ja IIa ja IIb vetes (Norra vetes põhja pool 62o põhjalaiust) püütud süvalestasaakide alusel loetakse ühendusele 1995. aastaks määratud kvoot ammendatuks. Pärast käesoleva määruse jõustumist on liikmesriigi lipu all sõitvatel või liikmesriigis registreeritud kalalaevadel ICES rajoonide I ja IIa ja IIb (Norra vetes põhja pool 62o põhjalaiust) vetes süvalestapüük keelatud, samuti süvalestasaagi pardale jätmine, ümberlaadimine ja lossimine. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. märts 1995 Komisjoni nimel komisjoni liige Emma Bonino [1] EÜT L 261, 20.10.1993, lk 1. [2] EÜT L 363, 31.12.1994, lk 122. --------------------------------------------------
Nõukogu määrus (EÜ) nr 168/96,

29. jaanuar 1996,

millega muudetakse määrust (EMÜ) nr 519/94 teatavatest kolmandatest riikidest pärit impordi ühiseeskirjade kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113,

võttes arvesse komisjoni ettepanekut

ning arvestades, et:

nõukogu 22. detsembri 1994. aasta määrust (EÜ) nr 3285/94 impordi ühiseeskirjade kohta ja määruse (EÜ) nr 518/94 kehtetuks tunnistamise kohta [1] kohaldatakse muu hulgas ESTÜ asutamislepinguga reguleeritud toodete suhtes, ilma et see piiraks võimalike meetmete kohaldamist lepingu suhtes, mis käsitleb spetsiaalselt ESTÜ tooteid;

ESTÜ asutamislepinguga reguleeritud tooted ei kuulu siiski nõukogu 7. märtsi 1994. aasta määruse (EÜ) nr 519/94 (teatavatest kolmandatest riikidest pärit impordi ühiseeskirjade kohta ja määruste (EMÜ) nr 1765/82, 1766/82 ja 3420/83 kehtetuks tunnistamise kohta) [2] mõjualasse;

järjepidevuse huvides ning selleks, et kõrvaldada ESTÜ toodete ja määrusega (EÜ) nr 519/94 reguleeritud toodete ühetaolise kohtlemise puudumisest tingitud haldusraskused, tuleks kõnealuse määruse kohaldamisala laiendada nii, et see hõlmaks ESTÜ tooteid, ja seda määrust tuleks vastavalt muuta,

impordi ühiseeskirju kohaldatakse ka ESTÜ toodete suhtes, ilma et see piiraks võimalike meetmete kohaldamist lepingu suhtes, mis käsitleb spetsiaalselt neid tooteid;

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 519/94 neljanda põhjenduse järele lisatakse järgmine põhjendus:

"impordi ühiseeskirju kohaldatakse ka ESTÜ toodete suhtes, ilma et see piiraks võimalike meetmete kohaldamist lepingu suhtes, mis käsitleb spetsiaalselt neid tooteid;"

Artikkel 2

Määruse (EÜ) nr 519/94 artikli 1 lõige 1 asendatakse järgmisega:

"1. Käesolevat määrust kohaldatakse I lisas nimetatud kolmandatest riikidest pärit toodete suhtes, välja arvatud määrusega (EÜ) nr 517/94 reguleeritud tekstiiltooted."

Artikkel 3

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Seda kohaldatakse alates 15. detsembrist 1995.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. jaanuar 1996

Nõukogu nimel

eesistuja

S. Agnelli

[1] EÜT L 349, 31.12.1994, lk 53.

[2] EÜT L 67, 10.3.1994, lk 89. Määrust on viimati muudetud määrusega (EÜ) nr 839/95 (EÜT L 85, 19.4.1995, lk 9).

--------------------------------------------------
Euroopa Liidu Teataja L 037 , 15/02/1996 Lk 0018 - 0018



Komisjoni määrus (EÜ) nr 285/96, 14. veebruar 1996, millega muudetakse määrust (EÜ) nr 1162/95, mis sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks EUROOPA ÜHENDUSTE KOMISJON, võttes arvesse Euroopa Ühenduste asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta [1] (viimati muudetud määrusega (EÜ) nr 1863/95 [2]), eriti selle artikli 16 lõiget 1 ja artikli 17 lõiget 1, ning arvestades, et: komisjoni määrus (EÜ) nr 1162/95 [3] (viimati muudetud määrusega (EÜ) nr 2917/95 [4]) sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks; komisjoni määrus (EÜ) nr 1501/95 [5] (viimati muudetud määrusega (EÜ) nr 95/96 [6]) sätestab määruse (EMÜ) nr 1766/92 artikli 16 kohaldamiseks meetmed, mida tuleb rakendada ühenduse turul ilmneva kõrvalekalde või selle ohu korral, ja eelkõige ekspordimaksude kohaldamise tingimused; ühenduse olemus pole äriline ja rahvusvaheliste kokkulepete või muude lisaprogrammide alusel ettenähtud riikliku toiduabi meetmete, samuti ühenduse muude tasuta tarnemeetmete tõttu ei kuulu nimetatud eesmärkidel toimuv eksport ekspordimaksu alla, mida teraviljaturul ilmnevate kõrvalekallete puhul kohaldatakse ärilise ekspordi suhtes; sellele vastavalt tuleks kohandada määruse (EÜ) nr 1162/95 artiklis 5 kehtestatud sätet, laiendades seda ka teravilja- ja riisitoodetele ning -saadustele; käesolevas määruses ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määruse (EÜ) nr 1162/95 artiklit 5 järgmiselt: "Artikkel 5 Komisjoni määruse (EÜ) nr 1501/95 [7] artikli 15 teise lõigu ja määruse (EMÜ) nr 1418/76 artikli 17 lõike 10 kohaldamisel peab ekspordilitsentside 22. jagu sisaldama üht järgmistest lausetest: - Gravamen a la exportación no aplicable - Eksportafgift ikke anvendelig - Ausfuhrabgabe nicht anwendbar - Μη εφαρμοζόμενος φόρος κατά την εξαγωγή - Export tax not applicable - Taxe à l’exportation non applicable - Tassa all’esportazione non applicabile - Uitvoerbelasting niet van toepassing - Taxa de exportação não aplicável - Vientimaksua ei sovelleta - Exportavgift icke tillämplig." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse tagasiulatuvalt alates 1. juulist 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. veebruar 1996 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 179, 29.7.1995, lk 1. [3] EÜT L 117, 24.5.1995, lk 2. [4] EÜT L 305, 19.12.1995, lk 53. [5] EÜT L 147, 30.6.1995, lk 7. [6] EÜT L 18, 24.1.1996, lk 10. [7] EÜT L 147, 30.6.1995, lk 7. --------------------------------------------------